section_heading: Životopis
paragraph_text: Edgar je bio sin Edmunda I. Veličanstvenog i Elgive Shaftesburyjske (kasnije proglašene svetom), a krunu je naslijedio godine 959. od svoga starijeg brata Edwyja koji je te godine preminuo. Od godine 957., nakon što je u bitci kod Gloucestera porazio brata Edwyja, bio je vladar sjevernog dijela Engleske: Northumbrije i Mercije. Nakon Edwyjeve smrti ponovno je ujedinio Englesku. Nadimak Miroljubivi ne odgovara u potpunosti istini, jer je bio puno snažniji i sposobniji vladar od svog brata.